CELEX: 62011TN0658
Language: el
Date: 2011-12-20 00:00:00
Title: Υπόθεση T-658/11: Προσφυγή της 20ής Δεκεμβρίου 2011 — Επιτροπή κατά ΓΕΕΑ — Ten ewiv (TEN)

31.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 98/22
            
         Προσφυγή της 20ής Δεκεμβρίου 2011 — Επιτροπή κατά ΓΕΕΑ — Ten ewiv (TEN)
   (Υπόθεση T-658/11)
   2012/C 98/36
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: A. Berenboom, A. Joachimowicz και M. Isgour, δικηγόροι, J. Samnadda και F. Wilman)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Ten ewiv (Rösrath-Hoffnungstahl, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 11ης Οκτωβρίου 2011, επί της υποθέσεως R 5/2011-4·
            
         
               —
            
            
               να κηρύξει άκυρο το κοινοτικό σήμα που καταχωρίσθηκε στις 5 Φεβρουαρίου 2009 με αριθμό 6750574, κατόπιν αιτήσεως της αντιδίκου ενώπιον του τμήματος προσφυγών, για τις κλάσεις 12, 37 και 39· και
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το εικονιστικό σήμα «TEN» χρώματος «κυανού, κίτρινου, μαύρου», για προϊόντα και υπηρεσίες των κλάσεων 12, 37 και 39 — Αίτηση καταχωρίσεως κοινοτικού σήματος αριθ. 6750574
   
      Δικαιούχος του κοινοτικού σήματος: Η αντίδικος ενώπιον του τμήματος προσφυγών
   
      Αιτούσα την κήρυξη της ακυρότητας του κοινοτικού σήματος: Η προσφεύγουσα
   
      Αιτιολογία της αιτήσεως κηρύξεως της ακυρότητας: Η διάδικος που ζητεί την κήρυξη της ακυρότητας στηρίζει το αίτημά της στους απόλυτους λόγους απαραδέκτου που παρατίθενται στο άρθρο 52, παράγραφος 1, στοιχείο α', σε συνδυασμό με το άρθρο 7, παράγραφος 1, στοιχεία γ' και η', του κανονισμού (ΕΚ) 207/2009 του Συμβουλίου
   
      Απόφαση του τμήματος ακυρώσεων: Απόρριψη της αιτήσεως κηρύξεως της ακυρότητας
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι ακυρώσεως: Η προσβαλλόμενη απόφαση αντιβαίνει στο άρθρο 7, παράγραφος 1, στοιχείο η', του κανονισμού 207/2009 του Συμβουλίου, σε συνδυασμό με το άρθρο 6β, παράγραφος 1, της Συμβάσεως των Παρισίων, καθόσον καταχωρίσθηκε το κοινοτικό σήμα μολονότι η περίπτωσή του εμπίπτει στο πεδίο εφαρμογής των λόγων απαραδέκτου που θέτουν οι διατάξεις αυτές. Η προσβαλλόμενη απόφαση αντιβαίνει επίσης στο άρθρο 7, παράγραφος 1, στοιχείο ζ', καθόσον η καταχώριση αυτή θα δημιουργούσε στο κοινό την ψευδή πεποίθηση ότι οι υπηρεσίες και τα προϊόντα για τα οποία καταχωρίζεται το κοινοτικό σήμα έχουν εγκριθεί από την Ευρωπαϊκή Ένωση ή κάποιο από τα θεσμικά όργανά της.